text.text: الرئيسيةسياسةإرادة القوة التونسية: كيفاش تصنع قوة الأمة؟
text.text_idx: #000006
text.text: يرجعلي ديما السؤال الثوري التقدمي شنوة الي يصنع قوة الأمم ؟؟؟
text.text_idx: #000009
text.text: الإرادة بكل ما تعنيه من علو الهمة، الطموحات العظيمة والغايات السامية والتحدي والمغامرة و التجاوز. الإرادة بما تعنيه من عزيمة وإصرار و الإستعداد لتقديم كل التضحيات لأجل ما نؤمن به.
text.text_idx: #000014
text.text: الإيمان مهما كان نوعو و مضمونو المهم الإيمان و الإيمان الحقيقي الي ينجر عليه الإلتزام و التضحية. الإيمان بالغايات العليا والقيم السامية، و الأهم بالقدرات الانسانية/الذاتية على قهر المستحيل و تجاوز أقصى الحدود.
text.text_idx: #000016
text.text: عوامل القوة القومية هي دايما روحية و للنا العامل الأساسي والحاسم في كل أنواع الصراعات والمنافسات هو القوة الروحية لا أكثر لا أقل. لهنا نفهمو مليح انو التخلف و الضعف مهمش زهر أو قدر و إنما هوما نتيجة العقل بكل معانيه و نفس الشي القوة و الإزدهار.
text.text_idx: #000020
text.text: وانا صغير كان عندي واحد صاحبي مبهتني علخر، كيفاش يوزن أقل مني اي اضعف مني ولكنو يعمل عركات كبيرا مع اي كان و مهما كان العدد و كانو الفصايل يخافو منو. كنت نبهت فيه و نراه موش معقول .كيف كبرت و نضجت فهمت انو الانتصار في العرك مرهون أولا بالقلب و المخ بينما القوة الجسدية ماهي إلا مكمل كهو.
text.text_idx: #000022
text.text: من غير مانزيد نطول و نكعرر فلي باين وواضح وضوح الشمس بالنسبة للإنسانية و للأمة التونسية. الأمر منوط بإختيارنا كيفاش نحبو نعيشو و علاش نعيشو أصلا. أي منوط بفلسفة الحياة.
text.text_idx: #000033
text.text: جاء الوقت الي تونس فيه لازم تهبط يديها الي مادتهم للتسول جاء الوقت الي تونس تتبنى أهداف عظيمة تعمل طموح. جاء الوقت الي تونس لازمها تتشجع فيه تواجه المعيقات تغامر في الحياة و تحارب الظروف و كان لزم العالم بكلو تحاربو لأجل ما تؤمن بيه.
text.text_idx: #000038